Amahl Pellegrino

Amahl William D'Vaz Pellegrino (født 18. juni 1990) er en norsk fotballspiller som siden 2021 spiller for Bodø/Glimt. Han har tidligere spilt for Drammen, Bærum, Lillestrøm, Mjøndalen, Strømsgodset, Kristiansund og Damac. 


== Klubbkarriere ==
På grunn av dårlig råd hadde ikke Pellegrino mulighet til å begynne med organisert idrett før han ble ni år. Gjennom ungdomsårene spilte han for Ski- og Ballklubben Skiold, Glassverket, Åskollen og Drammen. Til tross for at han var teknisk og scoret mye mål ble han aldri tatt ut på kretslag eller landslag og slet med å få spille på de beste juniorlagene. Han ble møtt med påstander om at han var for tynn til å bli toppspiller.Da han skulle starte sin seniorkarriere fikk han ikke kontrakt på et høyere nivå enn Drammens BK i 4.divisjon. Etter to sesonger der hadde han et scoringssnitt på over ett mål per kamp i 4. divisjon. Som 21-åring ble han plukket opp av nyopprykkede Bærum foran 2012-sesongen deres i 1. divisjon. Pellegrino var ubenyttet reserve i serieåpningen som endte 3-3 mot hans fremtidige arbeidsgiver Bodø/Glimt. Han fikk etter hvert tillit som både ving og midtspiss. Etter to og en halv sesong i Bærum signerte Pellegrino for Eliteserie-klubben Lillestrøm, der han hadde vært på prøvespill i 2013. Oppholdet i Lillestrøm ble ikke en suksess med null mål på 20 kamper. I 2015 gikk han til Mjøndalen der han fikk mer spilletid og målpoeng. I 2017-sesongen ble han toppscorer for Mjøndalen og kjempet om toppscorertittelen i 1. divisjon, men måtte se seg slått at Kristian Fardal Opseth fra Bodø/Glimt. 
Sommeren 2017 ble Pellegrino forsøkt hentet til opprykksjagende Bodø/Glimt. Han hadde møte med sportssjef Glimt-trener Aasmund Bjørkan. Pellegrino var positiv til en overgang til Glimt, men han ble fortalt at han var tiltenkt en rolle som høyreving, siden Trond Olsen spilte venstreving. Derfor valgte Pellegrino å bli ut sesongen og kontrakten hos Mjøndalen. Siden han var på utgående kontrakt var det en rekke Eliteserie-klubber som var interessert i å signere han på slutten av 2017-sesongen. Han valgte å signere for Strømsgodset, som det hadde vært hans barndomsdrøm å spille for. 
Pellergrino kjempet om toppscorertittelen gjennom hele 2020-sesongen mot Bodø/Glimts Kasper Junker. Han endte opp som toppscorer på Kristiansund med 25 seriemål, men endte to mål bak Junker i Eliteserien. 25 mål på 29 kamper som venstreving sikret han en overgang til Damac FC i Saudi-Arabia. Pellegrino fant seg aldri til rette i Saudi-Arabia og fikk kontrakten terminert. Høsten 2021 signerte han for regjerende seriemester Bodø/Glimt. I sin debut for Glimt kom han inn i andre omgang mot sin gamle klubb Kristiansund og scora hattrick. Han endte 2021-sesongen med seks seriemål. 
16. september 2021 scora Pellegrino 3–0-målet i UEFA Europa Conference League-kampen mot Zorya Luhansk i den første europeiske gruppespillkampen i Bodø/Glimts historie. Han scora også 5–1-målet i 6–1-seieren mot AS Roma i samme gruppespill.
I 2022 ble Pellegrino toppscorer i Eliteserien, og han ble kåret til Årets spiller i norsk fotball av VG.


== Landslag ==
Det var spekulasjoner i media om Pellegrino kom til å bli tatt på Norge både i 2020-sesongen, og etter at han signerte for Bodø/Glimt i 2021-sesongen. Han har over flere år vært svært etterspurt på Tanzania, siden han har både norsk og tanzaniansk statsborgerskap. Men landslaget til Tanzania godtar ikke dobbelt statsborgerskap, så om han skulle spilt for dem måtte han ha gitt opp det norske statsborgerskapet. 


== Meritter ==


=== Klubb ===
Bodø/GlimtSeriemester Eliteserien 2021


== Referanser ==


== Eksterne lenker ==
(en) Amahl Pellegrino – UEFA 
(en) Amahl Pellegrino – Transfermarkt 
(en) Amahl Pellegrino – Soccerbase.com 
(en) Amahl Pellegrino – Soccerway 
(no) Amahl Pellegrino – Norges Fotballforbund 
(en) Amahl Pellegrino – FBref 
«Amahl William Pellegrino», profil på altomfotball.no